JUMAL KÕNELEB
Tere jälle!
Kas teadsid, et kõik,
kes usuvad Jeesusesse on Jumala pärijad?
Võib-olla sooviksid, et oleksid
mõne kuningriigi kroonprints või mõne tuntud miljonäri pärija?
Piibli sõnul oleme Kristuse kaaspärijad.
Galaatia 3:13-14 selgitab,
et oleme pärinud Aabrahami õnnistuse.
Kui Kristus sai needuse meie eest,
oli see selleks, et needus murduks meie elude pealt
ja me päriksime Aabrahami õnnistuse.
Galaatia 3:29 öeldakse nii: "Kui te olete aga Kristuse päralt.."
Me ju teame, et oleme seda!
"Kui te olete aga Kristuse päralt,
siis te olete järelikult Aabrahami sugu.."
Tema lapsed.
Usu kaudu.
Aabrahami lapsed, tema sugu Kristuses.
Pärijad tõotuse järgi.
Galaatia 4:7: "Nõnda ei ole sa enam ori.."
Ma ei ole enam ori!
"vaid poeg, aga kui sa oled poeg, siis sa oled ka pärija Jumala kaudu."
Halleluuja! Õnnistuse kohta, mis on sinu ja minu kohal,
mis on meie ellu toonud ühe ime teise järel
kirjutatakse Õpetussõnades 10:22: "See on Issanda õnnistus,
mis teeb rikkaks, ja oma vaev ei lisa sellele midagi juurde."
Sama kõlab ka Matteuse 6:33, kus Jeesus ütleb:
"Aga otsige esmalt Jumala riiki ja tema õigust,
siis seda kõike antakse teile pealegi!"
Õnnistus, millest Piibel räägib, on midagi täiesti uskumatut.
See on vägi, mis on meie kohal ja teeb seda, et võime ütelda,
nagu mina ja Joy, et Jumala õnnistus on teinud meid rikkaks.
Pane tähele!
Mitte selles mõttes, et oleme miljonärid rahalises mõttes.
See polegi asja mõte.
Võime kogu südamest öelda,
et Jumala õnnistus on teinud meie elu rikkaks.
Võime öelda, et meie elul on oluline mõte,
meie lastel läheb hästi, meil on imeline abielu.
Meie elu on tõesti rikas.
Lisaks sellele on Ta täitnud ja täidab kõik meie vajadused.
Õpetussõnad 10:22 on eriti tore inglisekeelses versioonis.
Püüan seda tõlkida: "Jumala õnnistus teeb rikkaks
ja Ta ei lisa sellele mingit kurvastust."
Vaatasin, mida kurvastus algkeeles seal tähendab,
siis see leidsin, et Ta ei lisa mingit kurbust, vaeva, väsitavat,
vaevalist, rasket rügamist, rassimist, pingutamist, leina või vaeva.
Me kõik teeme tööd
ja töö on imeline kingitus ning imeline õnnistus.
Jumalalt tulev õnnistus ei lisa meile muret ega vaeva.
Õnnistus sisaldab palju enamat kui raha. - Just.
Minu jaoks on osalise ajaga töökoormus õnnistus.
Ma saan teha tööd ka kodus, kui tegelen dokumentidega.
See on minu isiksuse tõttu mulle tohutu õnnistus.
Me töö on põhimõtteliselt ettevõtlus.
Eks me võtame kõvasti ette küll.
Põhimõtteliselt kogu aeg võtame midagi ette.
See annab meile vabaduse,
saame ise otsustada asju, juhatada seda tööd Issandaga
ning nuputada asju välja või lasta loovus valla.
See on meie jaoks imetore asi.
Meie jaoks on see oluline.
Mõne teise jaoks on turvalisem olla alluv,
kellel pole vastutuse tõttu pingeid ja saab teha kindlalt ettekirjutatut.
Meie jaoks Janiga on suur vabadus tohutu õnnistus.
Meile on tohutu õnnistus, et meil on laste jaoks aega.
Lapsed on saanud käia samas koolis
ja oleme veetnud nendega koos väga palju aega üheksanda klassini.
Milline tohutu kingitus meile.
Rahu inimsuhetes on õnnistus.
Aeg teineteise jaoks on seda ka,
kuigi selle nimel tuleb teha tööd ja vahel võidelda.
Muidu see aeg libiseb käest.
Muidu me seda ei leia, peame võtma aega "kohtamiseks".
Läheme varsti jälle kohtingule.
Ka puhkusehetked ja kohvipausid on tõeliseks õnnistuseks.
Looduses jalutamine on üks suurimaid rikkusi.
Jumalalt tulevad rikkused võivad näha välja erinevad.
See ei hõlma ainult kuhjaga raha
ja kui seda pole, siis puudub ka õnnistus.
Jumala õnnistus tähendab üldist heaolu meie eludes.
Jumala õnnistuse rikkus ongi rahu ja hea tunne.
Muidugi pole alati kõik täiuslik.
Maa peal me pole veel Taevas.
Väljakutseid tuleb ette.
Ometi on Jumala õnnistus midagi nii väärtuslikku.
Just see, mida Joy inglise keelsest tõlkest luges,
on täpselt see asjaolu, et Kristus murdis needuse väe.
Aadam ja Eeva langesid pattu
ning Jumal ütles, et nad peavad pale higis leiba sööma.
Paljud arvavad siiani,
et see on me kohus siin maailmas ja selle vastu ei saa midagi teha.
Rügame pale higis või oleme töötud,
aga elu on igal juhul piinarikas ja vaevaline.
Mõnikord ongi ajutiselt raske.
Kui su töö on sinu jaoks kogu aeg liiga raske,
nagu see on paljudel, kus liiga palju vastutust, tegemist
ja teed mitme inimese töö ära, siis seda võin küll öelda,
et Jumala tahe pole kellegi osas, et me läbi põleksime.
Võid sellesse uskuda ja palvetada, et Taevaisa õnnistaks su tööd.
"Su õnnistus mõjutagu asju nii,
et see, mida ma teen, muutuks kergemaks,
õnnestuks ja läheks korda kiiremini, kui oleksin arvanud!"
Võid selles olukorras uskuda, et Jumala õnnistus võib murda ikke,
et töö, mis tundub needusena, liiga raskena ja paljunõudvana,
muutubki lihtsamaks Jumala abi ja õnnistusega.
Mind on aidanud tuhandeid kordi palve:
"Issand aita piirid seada!"
Aita mind teha vahet, millal ütelda "ei" ja millal "jah".
Milles osaleda ja millest loobuda?
Minul on sellega olnud raskusi.
Ma ei teadnud, milles pean osalema ja milles mitte.
Püüdsin teha kõike ja põlesin läbi.
"Issand, aita! Näita kõiges,
mis on keelatud, lubatud, vastab Sinu plaanile ja mis mitte,
mis ehitab mind ja seda tööd ning mis kisub selle alla.
Selles asjas võib areneda ja õppida ära tundma,
kus on rahu ja mis on tähtsad ülesanded.
Võib saada julguse jätta ära ebaolulised asjad ja käigud,
nii, et elu muutub rahulikuks.
Lastel ei pea olema 7 erinevat hobi.
Kuuest piisab.
Viimati rääkisime, miks see on nii oluline sõnum.
See sõnum on eriti tähtis just neile,
kes elavad vaesuses ja viletsuses, et nad saaksid uut lootust.
Kui ka Jumal on meie vastu ja usume, et elu on neetud,
pale higis rügamine ja muud midagi polegi,
siis pole ka lootust, et miski muutuks kunagi paremaks.
Kui usume, et Jumala õnnistus on minu kohal ja mul on lootust
ning mu Jumal võib aidata ka täiesti võimatutes olukordades,
nagu Ta aitas Iisakit, Jaakobit ja teisi, kellest oleme rääkinud,
siis saan loota sellesse, et mul on lootust.
Seetõttu on see nii oluline kõigile, kes rügavad tööd teha
ja kõigile, kes elavad tõelises viletsuses ja vaesuses.
See pole Jumala tahe ja Ta võib neid olukordi muuta.
Teiseks rääkisime mõistmisest,
et oleme õnnistatud, et julgeksime hakata tegutsema,
luua oma firma, teostada unistusi ning järgida igatsusi.
Julgus on minu jaoks olnud kogu aeg paras väljakutse.
Issandaga koos elades viib Ta mind kogu aeg edasi.
Ta ei lase mul jääda ühele kohale,
kuigi ma ise mõtlen, et piisab diivanil istumisest.
Kõik tuleb kätte ja ma ei pea kuhugi minema.
Ma ei pea kohtuma uute inimestega ega seljatama mingeid väljakutseid.
Mõnikord võib küll olla,
et Issand aitab seada piirid nii, et saame elada meile sobivat elu.
Ometi on Ta ikka Isa, kes kogu aeg julgustab ja ütleb:
"Ära karda, astu julgesti."
Ära karda! Kui see on selge
ja oled selle tegemiseks valmis, siis lihtsalt ära karda!"
Nagu hea ja õpetav isa, kes õpetab last jalgrattaga sõitma.
Muidugi on sõidu alustamine lapse jaoks veidi hirmutav.
See oli ka minu jaoks hirmutav.
Kas ta ikka püsib ratta seljas ning taipab, mida teha?
Laps võib karta kukkumist.
Miks peab enne saama hoo sisse ja alles siis saab tasakaalu hoida?
Hea isa on aga su selja taga, hoiab rattast kinni, julgustab ja ütleb:
"Küll sa saad hakkama. Hakka lihtsalt sõitma!"
Ta jookseb ja hoiab rattast kinni ja laseb ainult vähehaaval lahti.
Nii laps õpibki rattaga sõitma.
Märkab, et piisava hoo juures sujub sõit täitsa hästi.
Just selline on Issand.
Kogu aeg tõukab tagant: "Mine edasi, ära karda. Ole julge!"
See on väga tähtis sõnum kõigile ettevõtjatele.
Ettevõtja peab palju ette võtma.
Ettevõtja võtab ettevõttes ette..
Soome vajab kristlikke ettevõtjaid,
kes saavad Jumalalt ideid ja nägemusi.
See on tohutu õnnistus.
Ettevõtjad vajavad palju usku.
Nad peavad usaldama Jumalat, Tema abi ja Tema õnnistust.
Eriti oma firmaga alustades.
Usun, et Jumal tahab innustada meist mitmeid tegutsema.
Tasub palvetada ja saada Jumalalt oma ideele kinnitust.
Kas see ikka on Tema tahe?
Kui sul on hea idee ja tahad hakata tegutsema,
siis Jumala õnnistus on su kohal ja Ta tahab sind selles aidata.
Mitte kartes, et see nurjub.
Selle kohta on väga liigutav lugu.
Piibel pole mingi muinasjuturaamat, vaid selles on tõestisündinud lood.
Loeksin loo Peetrusest ja suurest kalasaagist.
See on väga liigutav lugu Johannese evangeeliumis.
Jeesus on tõusnud surnuist.
Peetrus oli apostlite juhina pettunud,
kuigi ta teadis, mis on tema kutsumus ja ülesanne.
Ta ei kannata enam oodata oma võidmist ja läheb kalale.
Lähen ja teen, mida oskan ning tean, kuidas teha.
Teised jüngrid läksid ka kuulekalt Peetruse sabas kalale.
"Unustame ära selle inimeste püüdmise ja kutsumuse.
Läheme pealegi tagasi! Sellest ei saanud lihtsalt asja."
See oli liiga raske ja suur väljakutse.
Lähme pealegi tagasi nt Prisma kassasse müüjaks.
Unustame ära oma kristliku kooli ja ettevõtluse.
Teeme parem midagi turvalist ja kasutame oma talupojamõistust.
Mõistuse kasutamine ja tarkuse palumine tasub ju ära.
Nõuandjate rohkus on tarkus.
Seda küll, aga ka ettevõtlus on väga hea ja oluline.
Kui su olukord on selline, et teadsid, milline oli Jumala kutse sinu eluks,
aga sa ei julgenud tegutseda ja läksid tagasi vana elu juurde
ning jätkasid vanaviisi, siis ära sellegipoolest masendu.
Kuula, mis selles loos juhtus.
Võime kergelt mõtelda,
et võimalus kadus käest, läks mööda ja kukkusin läbi.
Lähen tagasi Prisma kassasse, sest Jumala kutse ja aeg on möödas.
Võiks ju mõelda, et kui Peetrus läks kalale ja sai teised oma kampa
ning nad lõid oma kutsele käega, siis saadab Jumal kindlasti tormi,
kus nad hukkuvad ja võetakse uued jüngrid.
Liiga hilja, enam pole pääsu.
Olen liiga mitu korda läbikukkunud.
Kuule, Peetrus, nüüd oled tõesti liiga palju kordi "puusse pannud"!
Johannese 21:4 loeme: "Aga koidu ajal seisis Jeesus kaldal.
Ent jüngrid ei teadnud, et see on Jeesus."
Mõtle, et jüngrid on püüdnud kogu öö kala.
Nad pole aga saanud kiisamaimugi.
Prisma kassiiri töö polnudki õige.
Kas Jeesus mõistab neid hukka?
Kas mõistab sind hukka,
et ei julgenud proovidagi või proovisid ja ebaõnnestusid?
Ei. Ta teeb hoopis hommikusööki.
Ootab rannal.
Küsib esmalt: "Lapsed, on teil midagi leivakõrvaseks?"
Nad vastasid talle: "Ei ole."
Võib-olla nad häbenesid, et ei saanudki saaki.
Mõtle, kui armuline on meie Jumal.
Jeesus ei seisnud rannal karjudes ja hukka mõistes.
Ta tegi hoopis lõkke ning valmistas hommikusöögi.
Nii imeline on meie Jumal.
Kui oled püüdnud ja läbikukkunud,
siis Jeesus julgustab: "Ära anna alla!"
See vaimustav lugu jätkub nii,
et Jeesus soovitab võrgud uuesti merre heita
ja nad saavad suurema saagi, kui kunagi varem.
Jeesus ütleb, et tooge kalad ning tulge siia rannale sööma.
Nii armuline ja hea on meie Jumal.
Ta julgustab ikka edasi minema.
Isegi siis, kui pettun ja lahkun, valmistab Ta hommikusöögi ja ootab,
et tuleksin ja läheksime koos ka sellest raskusest läbi.
Piiblitegelasi vaadates on liigutav,
et nad julgesid kõik midagi teha ja astuda Issandaga mõne sammu.
Noa sai ülesandeks ehitada laev.
Ta läks ja alustas tööd julgusega.
Aabraham sai käsu lahkuda oma maalt ja suguvõsa juurest
isakodust maale, mille Jumal temale näitab.
"Ma teen sind suureks rahvaks ja õnnistan sind.."
Aabrahamil käskis Jumal lahkuda omalt maalt,
aga Iisakil keelas minna Egiptusesse ning käskis jääda sinna.
"Ela võõrana siin maal, ja ma olen sinuga ning õnnistan sind."
See oli teistsugune kutse,
aga kui Iisak tegi, nagu Jumal ütles, siis käis tema käsi hästi.
Joosepile ütles Issand: "Hakka koguma!2
Koguge 7 aastat, sest pärast seda tuleb vilets aeg.
Joosep kuuletus, hakkas koguma
ja see sai tohutuks õnnistuseks kogu Egiptusele.
Sh tervele tolleaegsele maailmale.
Moosesel käskis Issand viia rahvas Egiptusest välja.
Mooses ütles Jumalale:
"Kes olen mina, et võiksin minna vaarao juurde
ja viia Iisraeli lapsed Egiptusest välja?"
Ma olen liiga tühine ega oska.
Mooses ütles, et ta ei oska isegi rääkida.
"Ei, ei, ära vali mind!"
Issand vastas ikka: "Mina olen sinuga koos!"
Mooses võttis julguse kokku ja läks koos Issandaga.
Joosua sai ülesandeks rahva viimise tõotatud maale,
kuigi seal elasid tugevad ja relvastatud rahvad.
Jüngritele ütles Jeesus: "Järgi mind!" ja nad tegid seda.
Apostlite tegudes ütles Püha Vaim Peetrusele:
"Jää Jeruusalemma ja kuuluta evangeeliumi juutidele!"
Paulusele aga ütles Püha Vaim: "Mine paganate juurde ja jutlusta!"
Kui nad seda tegid, mida Jumal neid tegema kutsus,
siis said nad osa neile määratud õnnistatud elust.
Jumal õnnistab alati, mida teeme või ütleme Tema käsul.
Ehk mõtled, mida võiksid teha,
kui oled olnud pikalt töötu ja arvad, et ei saagi enam tööd.
Ära anna alla, otsi tööd, sest Jumala õnnistus on sinu kohal.
Kui tundub, et läheb rohkem aega,
siis seni võib igaüks meist teenida omas koguduses.
Olen kindel, et kui küsid pastorilt, kas saaksid midagi teha,
et kuidagi kogudust teenida, siis kindlasti ta ütleb "jah".
Võiksid seda või teist teha.
Tee midagi ja sinuga on Jumala õnnistus.
Näed, et oled edukas.
Sinu tehtu õnnestub hästi.
Kui näed, et Jumal on sinuga koos, siis saad suure rõõmu osaliseks.
Kolmandaks, miks on tähtis teada, et oled õnnistatud.
Kui meie jõuallikas on Jumal, mitte meie omad saavutused,
ning mõistame, et Tema õnnistus teeb rikkaks,
siis julgeme anda õnnistust edasi.
Teadmata, et olen õnnistatud, siis ma ei julge midagi ära anda.
Ma kardan siis kogu aeg ja hoian paaniliselt omandist kinni.
Keskendun sellele,
et pean raha ja asju muretsema, et tulevik oleks turvaline.
Ma ei saa teisi õnnistada, sest mul on endal igat senti vaja.
See on täiesti loomulik mõtteviis.
Me vajame turvatunnet.
Kui san aga teada,
et olen õnnistatud, siis midagi muutub.
Ma ei karda enam.
Mõistan, et olen õnnistatud, et saaksin olla õnnistuseks.
Olen õnnistatud, et saaksin olla õnnistuseks,
näiteks oma lapsele, perekonnale, töökaaslastele, sõpradele,
sugulastele, abivajajatele või Jumala riigi tööle.
Kui ma seda mõtlen, siis see põleb mu südames.
See võib teha haiget, kui ma ei suuda olla õnnistuseks.
Väga raske, kui ei saa olla
oma lastelegi või töölistele õnnistuseks.
See on mu südame igatsus,
et mu elu oleks selline, et saaksin olla õnnistuseks.
Kui mõistan, et olen õnnistatud
ja Issand on minuga koos, et saaksin olla õnnistuseks,
siis ma saan uut jõudu, vabadust, rõõmu
ja iga väike asi, mida suudan teha oma lastele, abikaasale
või töölistele, toob endaga tohutut rõõmu ja tänulikkust.
Hirmus elamise asemel,
mis paneb kogu aeg muretsema, tekib lõõgastunud olemine,
sest mu selja taga on tohutult rikas ja tugev jõud,
kelle süda tahab anda, nagu minugi süda.
Olukordadele vaatamata on Jumal meie ammendamatu allikas.
Psalmis 87:7.
"Ja lauldes ning ringtantsu tantsides hõisatakse nii:
"Kõik mu allikad on sinus!"
Mõistes, et Jumal on õnnistuse andja ja Tema kingitused ei lõppe otsa,
Tema õnnistusevood ei kuiva, siis ma julgen anda
ning saan olla allikas, millest voolab Jumala õnnistust
ja tean, et kui annan, siis ma ka alati saan.
Sel hetkel saan jälle anda ja see vool ei lakka.
Tänu, Taevaisa, et Su õnnistus
on meie elude kohal ja Sa annad igale vaatajale
julgust hakata tegutsema ning midagi tegema.
Tänu, et Sinu õnnistus on meie elu kohal nii,
et võime murda kõik hirmu ja olla ise andjateks.
Tänu, Issand, et Sinu õnnistus
murrab kogu vaesuse, puuduse ja voolab iga vaataja ellu!
Tänu, Issand. Palun seda, et Sa üllatad igaühte!
Saagu kauaaegne tööotsija tööd, Jeesuse nimel!
Saagu see, kes kaua on otsinud
mõnda uut tööalast ideed, siis tulgu see esile, Jeesuse nimel!
Tänu, et Sa õnnistad iga vaatajat
ning teed midagi täiesti uut igaühe eludes ja vabastad, Issand,
nägema, millisel moel me võime olla õnnistuseks!
Tänu, Issand, et teed seda, Jeesuse nimel, aamen.
Andmine on imetore.
Üks rootsi teadlane uuris Rootsi ühiskonna jõuluaega
ja imestas, miks kõik on just siis eriliselt rõõmsad.
Selgus, et inimeste suurim rõõmupõhjus oli andmine.
Suurt rõõmu tegi ostmine, pakkimine ja kinkimishetke ootamine.
Sellest imelisem oli andmishetk.
Õndsam on anda, kui võtta.
Kui sul on täna soov anda TV7 heaks siis ole vaba andmaks!
Piibel ütleb, et Jumal armastab rõõmsat andjat.
Kui sul on andmisrõõmu, siis ole vaba, Jeesuse nimel.
Võid helistada numbrile 9001777 ja annetada 7 eurot Eesti kanalile.
Võid kasutada ka kontonumbreid, mis tulevad peagi ekraanile.
Ole õnnistatud, Jeesuse nimel!
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin